Y algebra
1          

Y árva betű, régóta gyanús vagy előttem,
     Ösmeretlen szám vagy sok kivonások után.

2          

A kivonás megvan = kevesebb mint semmi kilenccel.
     Y elvesztél, lelked örökre adós.

3          

Elsőnek szereted magadat nézetni: mi vadság!
     A betürend nyilván ellened adja szovát.

4          

Tán visszájáról vagy az első; sánta vagy ott is,
     Eltördöste szegény lábodat a sok esés.

5          

Annyi esésid után nyughatnál végre, de nem tudsz,
     Régi szokásod már, s kedves az, ami szokott.

6          

Nem bántlak többé, csak ez egy kérdésre felelj meg:
     Amiket állítasz, valld meg, ugyan hiszed-e?
Versek
Vörösmarty Mihály
Magyar irodalom 1772-től 1849-ig